open-index/open-wikipedia-markdown huggingface dataset:
Jabloňovce

**Jabloňovce** sú obec na Slovensku v okrese Levice.

## Polohopis
Jabloňovce sa skladajú z dvoch častí, Horných a Dolných Jabloňoviec. Cez obec preteká potok Jabloňovka, ľavostranný prítok Sikenice. 

## Dejiny
Obec vznikla v roku 1943 zlúčením Dolného a Horného Almáša. Obec Dolný Almáš sa spomína v roku 1245. Patrila kláštoru v Šahách, od roku 1338 panstvu Levice. V 17. storočí boli majiteľmi Čákiovci, v 19. storočí Esterháziovci a Schoellerovci. Horný Almáš je doložený v roku 1428. Patril prepoštstvu v Šahách, v 17. storočí získali majetky jezuiti a neskôr biskupstvo v Banskej Bystrici. Obyvatelia sa zaoberali poľnohospodárstvom a vinohradníctvom. Začiatkom 18. storočia je doložené hrnčiarstvo a pivovarníctvo.

## Kultúra a zaujímavosti
### Pamiatky
* Evanjelický kostol, jednoloďová pôvodne románska stavba s pravouhlým ukončením presbytéria a malou vežou tvoriacou súčasť jej hmoty pravdepodobne z druhej polovice 13. storočia. Uvádza sa však aj neskorší dátum 1459. Nachádza sa v opevnenom areáli, v mierne vyvýšenej lokalite nad obcou. Pôvodné patrocínium bolo asi všetkých svätých. Od reformácie je kostol evanjelický. Evanjelici vybudovali v interiéri typickú drevenú protestantskú emporu. Presbytérium je zaklenuté valenou klenbou s lunetami. Nachádza sa tu neskorogotická krstiteľnica z prvej polovice 16. storočia. V roku 1887 pristavali murovanú predsieň. Južne od kostola stojí drevená zvonica z roku 1933. Kostol má hladké fasády, okná sú polkruhovo ukončené. 

súbor:Jabloňovce husitský kostol 01.jpg|Evanjelický kostol
súbor:Jabloňovce husitský kostol 02.jpg|Obranný múr kostola
súbor:Jabloňovce husitský kostol 12.jpg|Detail vstupnej brány
súbor:Jabloňovce husitský kostol 03.jpg|Drevená zvonica

* Rímskokatolícky Kostol všetkých svätých, jednoloďová klasicistická stavba so segmentovo ukončeným presbytériom a predstavanou vežou z roku 1794. Prestavaný bol v roku 1936. Interiér kostola je zaklenutý pruskými klenbami. V interiéri sa dochovala klasicistická kazateľnica z obdobia vzniku kostola. Ďalej je tu voľná neskorobaroková socha Panny Márie s Ježiškom z druhej polovice 18. storočia. Ostatné zariadenie ne neogotické zo začiatku 20. storočia. Veža je lemovaná rustikou, podobne ako vstupný portál v tvare lomeného oblúka. Veža je ukončená ihlancovou helmicou. 

súbor:Jabloňovce kostol 02.jpg|Kostol všetkých svätých
súbor:Jabloňovce kostol 01.jpg


## Referencie

## Iné projekty

## Externé odkazy
* 
* Apsida.sk- profil stredovekého kostola


Kategória:Obce okresu Levice
Jesenské (okres Levice)

**Jesenské** (*[[1945]]-[[1992]] Jesenské Údolie*, ) je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Václava, jednoduchá jednoloďová stavba s polygonálne ukončeným presbytériom a predstavanou vežou z rokov 1935-1938. V interiéri sa nachádza oltár zo zlatého ónyxu, dielo Ici Tabyovej. Zariadenie kostola je novodobé. Fasáda kostola je členená kordónovými rímsami, veža je ukončená ihlancovou helmicou. Ide o jedniný kostol na Slovensku s týmto patrocíniom. 

## Referencie

## Iné projekty

## Externé odkazy
* 


Kategória:Obce okresu Levice
Jur nad Hronom

**Jur nad Hronom** je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová neskororománska stavba s polkruhovou apsdou a vežou tvoriacou súčasť jej hmoty z druhej štvrtiny 13. storočia. Nachádza sa na mierne vyvýšenej polohe na okraji obce. Stavba je postavená z opracovaných kamenných kvádrov. Na veži sa zachovali typicky románske zdvojené okná, bifóriá. V roku 1499 bol goticky upravený, z tohto obdobia sa dochoval na východnej stene lode kameň s vročením 1499. V roku 1558 ho vyplieniaci Turci. Od reformácie do roku 1712 bol kostol kalvínsky. Kostol bol rozšírený v roku 1937 prístavbou novej polygonálne zakončenej lode z južnej strany. 

* Reformovaný kostol, jednoloďová klasicistická stavba s polygonálnym ukončením presbytéria a predstavanou vežou z roku 1879. Kostol bol obnovovaný v roku 1983. Fasády sú členené lizénami, okná sú polkruhovo ukončené. Veža členená kordónovými rímsami je ukončená novšou ihlancovou helmicou. 

Súbor:Garamszentgyörgy- (12).JPG|Kostol sv. Juraja
Súbor:Garamszentgyörgy- (17).JPG
Súbor:Garamszentgyörgy- (13).JPG|Románska veža kostola
Súbor:Garamszentgyörgy ref templom 1.JPG|Reformovaný kostol


## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Levice
Kategória:Pomenovania podľa Hrona
Kalná nad Hronom

thumb|Obecný úrad
**Kalná nad Hronom** je obec na Slovensku v okrese Levice.

## Polohopis
Obec Kalná nad Hronom leží 8 km západne od okresného mesta Levice, na pravom brehu rieky Hron a má rozlohu 3 413 ha. 

### Miestne časti
* Kalná
* Kalnica
* Mochovce

## Dejiny
Prvá písomná zmienka pochádza z roku 1209. V tomto čase obec patrila do opátstva v Hronskom Beňadiku. V roku 1613 sa dostala pod správu Turkov.

Obyvateľstvo bolo zamerané na poľnohospodárstvo a chov dobytka. Nachádzal sa tu mlyn a liehovar. V súčasnosti sa obec modernizuje.

V roku 1990 obec splynula s obcou Mochovce.

## Obyvateľstvo
Obec mala podľa sčítania v roku 2021 spolu 2 073 obyvateľov. Z toho tvoria 76 % Slováci, 10 % Maďari a 13% malo nezistenú národnosť.

## Kultúra a zaujímavosti
### Pamiatky
* Rímskokatolícky kostol sv. Petra a Pavla v časti Kalná, jednoloďová baroková stavba s polygonálne ukončeným presbytériom a predstavanou vežou z roku 1733. V roku 1866 bol prefasádovaný v duchu neoklasicizmu. Loď je zaklenutá troma poľami pruskej klenby, svätyňa valenou klenbou s lunetami. Nachádza sa tu murovaný chór spočívajúci na arkádach. Hlavný oltár s obrazom sv. Petra a Pavla je dielom A. Göbela z roku 1874. Kazateľnica je rokoková, zdobená festónmi z polovice 18. storočia. Kamenná krstiteľnica v podobe mušle pochádza z druhej polovice 18. storočia. Fasády kostola sú členené pilastrami, hlavná fasáda je lemovaná párom ník s konchami a sochami svätcov sv. Jána Nepomuckého a sv. Antona Paduánskeho. Veža je ukončená ihlancovou helmicou.   

Kálna-cat church- (3).JPG|Kostol sv. Petra a Pavla
Kálna-cat church- (9).JPG
Kálna-cat church- (4).JPG
Kálna-cat church- (8).JPG|Detail niky

* Reformovaný kostol v Kalnej, jednoloďová neoklasicistická stavba s polygonálnym ukončením presbytéria a predstavanou vežou z roku 1888. Kostol bol výrazne poškodený počas druhej svetovej vojny. Obnovený bol až v roku 2014. Fasáda je členená pilastrami, veža kordónovými rímsami, lemovaná kvádrovaním. Ukončená je barokovou helmicou s laternou. 

* Reformovaný kostol v časti Kalnica, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z roku 1806. Fasády kostola sú členené lizénami, veža nárožným kvádrovaním, ukončená ihlancovou helmicou. 

Kálna, ref. templom-2012.JPG|Reformovaný kostol v Kalnej počas obnovy
Kálna, ref. templom2-2012.JPG
Kálna, ref. templom5-2012.JPG
Református templom, 2012 Kiskálna, Kálna - (13).jpg|Reformovaný kostol v Kalnici

### Pomníky
Pomník obetiam I. a II. svetovej vojny.

## Školstvo
* Základná škola Kalná nad Hronom
* Materská škola Kalná nad Hronom
* SOŠ Kalná nad Hronom (už neexistuje, nahradilo Zariadenie pre seniorov)

## Referencie

## Iné projekty

## Externé odkazy
* 

## Zdroje
* Stránky regiónu Tekov


Kategória:Obce okresu Levice
Kategória:Pomenovania podľa Hrona
Keť

**Keť** je obec na Slovensku v okrese Levice. V minulosti sa volala Kvetná.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s pravouhlym ukončením presbytéria a predstavanou vežou z roku 1785. Interiér je plochostropý, zariadenie kostola je novodobé. Fasády kostola sú členené lizénami, okná sú segmentovo ukončené, lemované šambránami. Veža je ukončená zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Levice
Krškany (okres Levice)

**Krškany** (*do roku [[1960]] oddelene: Malé a Veľké Krškany,* ) sú obec na juhozápadnom Slovensku v okrese Levice. Podľa Urbarium s roku 1767 sídlili v Krškanoch šľachtické rody ako Disznóssy, Agardy, Horváthy, Pomothy, Zmeskál, Paulik a Krsák.

## Kultúra a zaujímavosti
### Pamiatky
* Rímskokatolícky kostol sv. Anny v časti Veľké Krškany, barokovo-klasicistická stavba s pravouhlym ukončeným presbytériom a vežou tvoriacou súčasť jej hmoty z roku 1777. Fasády kostola sú členené lizénovým rámom, okná sú lemované šambránami. Veža je ukončená zvonovitou helmicou. V interiéri sa nachádza murovaný chór. Je zaklenutý klenbou s oválnym zrkadlom, svätyňa českou plackou. Nachádza sa tu barokový oltár s obrazom sv. Anny z prvej polovice 18. storočia. Ďalej sa tu nachádza rokoková kazateľnica bez rezonančnej striešky z druhej polovice 18. storočia a klasicistická krstiteľnica.   
* Baroková kúria vo Veľkých Krškanoch, dvojpodlažná stavba na pôdoryse obdĺžnika zo 17. storočia. Kúria bola prestavaná v roku 1912. Má hladké fasády a valbovú strechu.

## Referencie

## Iné projekty

## Externé odkazy
* 


Kategória:Obce okresu Levice
Kubáňovo

**Kubáňovo** (do roku 1948 slovensky *Setich*; maďarsky *Szete*) je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Ladislava, baroková stavba s polkruhovo ukončeným presbytériom a vežou tvoriacou súčasť jej hmoty z roku 1737. Kostol prešiel obnovou v rokoch 1910 a 1940. Interiér je zaklenutý českou plackou, svätyňa je zaklenutá krížovou klenbou s lunetami. Zariadenie kostola pochádza z 20. storočia, okrem barokového oltárneho obrazu sv. Ladislava z doby stavby kostola. Fasáda kostola je členená pilastrami, veža s barokovou helmicou mierne vystupuje z predstavaného rizalitu hlavnej fasády. Rizalit lemujú dve niky so sochami svätcov. 


Szete17.JPG|Kostol sv. Ladislava
Szete13.JPG|Detail sochy svätca v nike


## Referencie

## Iné projekty

## Externé odkazy
* 


Kategória:Obce okresu Levice
Kukučínov

**Kukučínov** je obec na Slovensku v okrese Levice. V katastrálnom území obce je prírodná rezervácia Hlohyňa.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová barokovo-klasicistická stavba so segmentovo ukončeným presbytériom a vežou tvoriacou súčasť jej hmoty, z roku 1775. Stavebnými úpravami prešiel v roku 1801. Interiér je zaklenutý pruskou klenbou. Hlavný oltár je klasicistický z roku 1779 s obrazom Nanebovzatia Panny Márie. Kazateľnica je rokoková z roku 1770. Kamenná krstiteľnica s dreveným vrchnákom pochádza z konca 18. storočia. Fasády kostola sú hladké, veža s terčíkovou rímsou je ukončená zvonovitou helmicou.  

* Reformovaný kostol, jednoloďová klasicistická stavba s pravouhlým záverom, bez veže, z roku 1786. Vnútorné zariadenie kostola pochádza z 19. a 20. storočia. Interiér je plochostropý. Obnovovaný bol v roku 1860. Fasády kostola sú členené štylizovanými pilastrami. Portál je riešený ako atypicky dekorovaná edikula s trojuholníkovou supraportou.  

* Rímskokatolícky kostol Panny Márie, Patrónky Slovákov, v časti Malý Pesek, jednoloďová klasicistická stavba s polygonálne ukončeným presbytériom a mierne predstavanou vežou pravdepodobne z 18. storočia. Fasády kostola sú lemované nárožným kvádrovaním, veža je ukončená ihlancovou helmicou.

* Zemianska kúria, jednopodlažná stavba na pôdoryse písmena L s valbovou strechou z konca 18. storočia. V druhej polovici 20. storočia bola kúria prestavaná a stratila časť svojich pamiatkových hodnôt. 

Church in Kispeszek.jpg|Kostol Panny Márie v Malom Peseku
Church in Kispeszek1.jpg|Kostol Panny Márie v Malom Peseku
Nemesoroszi.jpg|Miestna kúria na historickej fotografii


## Referencie

## Iné projekty

## Externé odkazy
* 


Kategória:Obce okresu Levice
Lok

**Lok** je obec na Slovensku v okrese Levice.

## Polohopis
Obec leží na východných svahoch Pohronskej pahorkatiny a na terasách Hrona. Nadmorská výška stredu obce je , chotár je vo výške od 160 do . Rovinný až pahorkatinný povrch odlesneného chotára tvoria treťohorné uloženiny s pokrovom spraše a sprašových hlín. Má hnedozemné a černozemné pôdy. 

## Dejiny
Obec sa spomína v roku 1286. Od 1388 patrila hradnému panstvu Levice. V roku 1601 mala 41 domov, roku 1828 už 89 domov a 589 obyvateľov. Zaoberali sa poľnohospodárstvom. Pri požiari v roku 1904 zhorelo 104 domov. 

Za I. ČSR pracovali obyvatelia väčšinou ako poľnohospodárski robotníci na veľkostatku Scholler. V rokoch 1938 – 1945 bola obec pripojená k Maďarsku. V roku 1947 sa uskutočnilo presídľovanie občanov maďarskej a slovenskej národnosti. 1948 bol v obci založený ŠM a 1950 JRD. 

### Obyvateľstvo
Podľa sčítania v roku 2021 malo v obci národnosť slovenskú 79%, maďarskú 8% a nezistenú 12%.  

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálne ukončeným presbytériom a predstavanou vežou z roku 1783. V roku 1844 bola pristavaná veža, v roku 1873 bola upravená staviteľom G. Šišakom. Interiér je zaklenutý troma poľami pruskej klenby, presbytérium je zaklenuté konchou. Nachádza sa tu stôl Pána z roku 1850 z červeného mramoru. Fasády kostola sú hladké, veža s vlysom a terčíkom je ukončená barokovou helmicou. Nachádza sa tu zvon z roku 1790 od A. Pestera z Banskej Štiavnice. 

* Rímskokatolícky kostol Všetkých svätých, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty z 18. storočia. Vznikol rozšírením staršej kaplnky. Interiér je plochostropý, zariadenie pochádza z prelomu 19. a 20. storočia. Fasády kostola sú členené lizénami, veža vyrastá z rizalitu, ukončená je ihlancovou helmicou.


Garamlok templom 02.JPG|Reformovaný kostol 
Garamlok templom 03.JPG
Garamlok templom 04.JPG|Kostol Všetkých svätých
Garamlok templom 05.JPG


## Občianska vybavenosť
V Loku je novopostavená základná škola s materskou škôlkou. Obec má aj veľký kultúrny dom a vlastné zdravotné stredisko. Účelom športu slúži obecné futbalové ihrisko. 
V súčasnosti sa v Loku postavili tri štvorbytové nájomné byty a uskutočnila sa generálna oprava verejných komunikácií.

## Osobnosti obce
### Rodáci
* ThDr. Augustín Bačinský ( 1949 - 2021), prvý arcibiskup Starokatolíckej cirkvi na Slovensku

## Referencie

## Iné projekty

## Externé odkazy
* 


Kategória:Obce okresu Levice
Lontov

**Lontov** je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová baroková stavba s polygonálnym ukončením presbytéria, bez veže, z prvej polovice 18. storočia. Interiér je plochostropý, presbytérium má krížovú klenbu. Nachádza sa tu neskorobaroková kazateľnica z polovice 18. storočia. Hlavný oltár je z 19. storočia. Fasáda kostola je členená lizénovými rámami. Pri kostole sa nachádza ľudová drevená zvonica so stanovou strechou. Vo zvonici je umiestnený barokový zvon z roku 1752 od zvonolejára J. Hallila z Ostrihomu.

## Referencie

## Iné projekty

## Externé odkazy
* 


Kategória:Obce okresu Levice
Lula (okres Levice)

**Lula** je obec na Slovensku v okrese Levice.

## Kultúra a zaujímavosti
### Pamiatky
* Kaplnka Materstva Panny Márie, jednoloďová pôvodne renesančná stavba s polkruhovo ukončeným presbytériom, bez veže, zo 16. storočia. V 19. storočí prešla neorománskou úpravou, kedy vznikla súčasná fasáda. Interiér je zaklenutý valenou klenbou, svätyňa konchou. Hlavná fasáda členená pilastrami je ukončená stupňovitým štítom. Vstup je riešený ako edikula lemovaná polostĺpmi s románskymi hlavicami, ukončená polkruhovou archivoltou.

## Referencie

## Iné projekty

## Externé odkazy
* 


Kategória:Obce okresu Levice
Málaš

**Málaš** je obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová neogotická stavba s polkruhovým ukončením presbytéria a vežou tvoriacou súčasť jej hmoty z roku 1907. Veža kostola je ukončená ihlancovou helmicou. Stojí na mieste staršieho gotického chrámu. Kostol bol v nedávnej dobe nevhodne rozšírený, došlo ku zmene polygonálneho presbytéria na polkruhovo ukončené.

## Referencie

## Iné projekty

## Externé odkazy
* 


Kategória:Obce okresu Levice
Malé Ludince

**Malé Ludince** sú obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym ukončením presbytéria a predstavanou vežou z rokov 1780-1789. Veža s ihlancovou helmicou bola ku kostolu pristavaná v roku 1804. Interiér kostola je plochostropý, podvežie je zaklenuté pruskou klenbou. Nachádza sa tu baroková murovaná kazateľnica z roku 1780, barokové lavice z 18. storočia a maľované empory. Kostol má hladké fasády, veža je členená kordónovými rímsami. 

## Referencie

## Iné projekty

## Externé odkazy
* 


Kategória:Obce okresu Levice
Mýtne Ludany

**Mýtne Ludany** je obec na Slovensku v okrese Levice. 

## Kultúra a zaujímavosti
### Pamiatky
* Rímskokatolícky kostol Všetkých svätých, pôvodne neskorogotická stavba s polygonálne ukončeným presbytériom a predstavanou vežou z obdobia okolo roku 1494. Pozdnegoticky bol prestavaný ešte v roku 1560 a barokovo v roku 1770. Veža kostola je lemovaná lizénovými rámami, horizontálne predelená kordónovou rímsou a ukončená stanovou strechou.

* Reformovaný kostol, jednoloďová barokovo-klasicistická stavba so segmentovým ukončením presbytéria a predstavanou vežou z rokov 1784-1785. V roku 1802 došlo ku stavbe veže lemovanej lizénovým rámom, baroková helmica s laternou má vročenie 1934. Obnovovaný bol po požiari v roku 1814. Interiér je zaklenutý pruskými klenbami. Nachádza sa tu kamenný stôl Pána z roku 1814 a klasicistická kazateľnica z roku 1796 s rokokovou rezonančnou strieškou. 

* Vodný mlyn pri potoku Perec, kamenná dvojpodlažná dvojtraktová stavba na pôdoryse štvorca pravdepodobne z obdobia okolo roku 1715. V súčasnosti je pamiatka opustená a chátra. 

Mýtne Ludany, katolícky kostol 22.jpg|Kostol Všetkých svätých
Mýtne Ludany, katolícky kostol-sakristia.jpg
Vámosladány-ref templom1.jpg|Reformovaný kostol
Kostol reform.cirkvi.JPG
Mýtne Ludany - mlyn, 19. storočie.JPG|Kamenný mlyn


## Referencie

## Iné projekty

## Externé odkazy
* 


Kategória:Obce okresu Levice
Nová Dedina

**Nová Dedina** je obec na Slovensku v okrese Levice. 

## Dejiny
Obec vznikla zlúčením obcí **Opatová** (v minulosti *Hronské Opatovce*, ), **Tekovská Nová Ves** (v minulosti *Hronská Nová Ves*, , ) a **Gondovo** (v minulosti *Šalmoš, Balvany*, ) v roku 1960. Do obce Tekovská Nová Ves bola ešte v 19. storočí začlenená dovtedy samostatná obec **Svätý Kríž** (, ).

## Kultúra a zaujímavosti
### Pamiatky
* Rímskokatolícky kostol Obrátenia sv. Pavla v časti Tekovská Nová Ves, jednoloďová baroková stavba so segmentovo ukončeným presbytériom a mierne predstavanou vežou z roku 1773. Úpravami prešiel v rokoch 1852 a 1956. Interiér je plochostropý, svätyňa je zaklenutá pruskou klenbou. Nachádza sa tu kazateľnica z rokov 1830-1840 a voľný barokový obraz sv. Jána Nepomuckého z druhej polovice 18. storočia. Veža vystupujúca z rizalitu je lemovaná pilastrami a ukončená ihlancovou helmicou. 

## Občianska vybavenosť
V časti Gondovo sa nachádza moderný Kostol povýšenia sv. kríža z roku 2000. 

## Referencie

## Iné projekty

## Externé odkazy
* 


Kategória:Obce okresu Levice
Nový Tekov

**Nový Tekov** je obec na Slovensku v okrese Levice. 

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym ukončením presbytéria a predstavanou vežou z roku 1791. Veža kostola bola pristavaná v roku 1840. V roku 1850 bol obnovený staviteľom G. Šišakom po ničivom požiari. V interiéri sa nachádza stôl Pána z roku 1821 a kazateľnica z roku 1829, obe z čierneho mramoru. Fasáda kostola je členená lizénami, okná sú polkruhovo ukončené. Veža členená lizénami je ukončená barokovou helmicou s laternou. 

* Rímskokatolícky kostol sv. Karola Boromejského, jednoloďová baroková stavba s polygonálne ukončeným presbytériom a predstavanou vežou z roku 1707. Fasády kostola sú hladké, členené opornými piliermi. Veža je členená lizénami a ukončená ihlancovou helmicou. 

Nový Tekov.JPG|Reformovaný kostol
Újbars- (1).JPG|Kostol sv. Karola Boromejského
Újbars- (13).JPG|Detail presbytéria katolíckeho kostola


## Referencie

## Iné projekty

## Externé odkazy
* 


Kategória:Obce okresu Levice
Nýrovce

**Nýrovce** sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová baroková stavba so segmentovo ukončeným presbytériom, bez veže, z roku 1766. Stojí na mieste staršej kaplnky. Stavba prešla stavebnými úpravami v roku 1946. Presbytérium kostola je zaklenuté pruskou klenbou, loď je plochostropá. Nachádza sa tu neskorobarokový oltár z druhej polovice 18. storočia s obrazom sv. Jána Nepomuckého z 19. storočia.

* Reformovaný kostol, jednoloďová neoklasicistická stavba so segmentovo ukončeným presbytériom a predstavanou vežou z prvej polovice 20. storočia. Veža je členená lizénami a ukončená ihlancovou helmicou. 

* Klasicistický kaštieľ, dvojpodlažná stavba na pôdoryse obdĺžnika s valbovou strechou z polovice 19. storočia. Hlavnému sedemosovému priečeliu dominuje polygonálny rizalit. Secesne ladené fasády sú členené lizénovými rámami, dekoratívne delené okná majú jednoduché rímsové suprafenestry. 

## Referencie

## Iné projekty

## Externé odkazy
* 


Kategória:Obce okresu Levice
Ondrejovce

**Ondrejovce** sú obec na Slovensku v okrese Levice. Susedia s obcou Bajka (cca ) a Tekovské Lužany (cca ). 

## Kultúra a zaujímavosti
### Pamiatky
* Rímskokatolícky Kostol Navštívenia Panny Márie, jednoloďová románska stavba s polkruhovou apsidou a malou strešnou vežou z prvej polovice 13. storočia. Nachádza sa na okraji dediny. Z pôvodnej stredovekej stavby sa okrem obvodových múrov zachovalo zaklenutie apsidy konchou a pastofórium vo svätyni. Od reformácie do polovice 18. storočia bol kostol kalvínsky. V roku 1770 postihol kostol rozsiahly požiar, po ktorom bol barokovo upravený, vznikli nové otvory a nová fasáda so šambránami. Prvá obnova kostola sa uskutočnila už v roku 1895. Poslednou obnovou prešiel v roku 1982. 

Ondrejovce kostolík 04.jpg|Kostol Navštívenia Panny Márie
Ondrejovce kostolík 05.jpg
Ondrejovce kostolík 06.jpg|Detail apsidy
Ondrejovce kostolík 07.jpg|Detail veže

* Rímskokatolícky Kostol sv. Ondreja, jednoloďová pôvodne románska stavba s pravouhle ukončeným presbytériom a predstavanou vežou z prvej polovice 13. storočia. Kostol bol goticky upravený v 14. storočí. Posledná veľká úprava kostola, ktorá mu dala súčasný charakter v duchu geometrickej secesie, prebehla v roku 1911 pod vedením Kolomana Hübschla z Vacova. Kostolu dominuje štíhla veža na pôdoryse štvorca s motívom priebežných kanelúr a ihlancovou helmicou. Vstup je riešený ako portikus v podveží.

* Kaštieľ Huňorovcov, jednopodlažná stavba na pôdoryse obdĺžnika so sedlovou strechou. Stavbe dominuje polkruhový rizalit členený polostĺpmi a presklením. Rizalit je lemovaný nikami. Kaštieľ prešiel necitlivými úpravami v roku 2009.

Ondrejovce-kostol.jpg|Kostol sv. Ondreja
Barsendréd templom.JPG
Ondrejovce kaštieľ 01.jpg|Kaštieľ Huňorovcov


## Občianska vybavenosť
Obstarávanie potravín sa orientuje na dva obchody – COOP a súkromný obchod. Každoročne sa usporadúvajú „hody“ s mnohými kolotočmi pre deti. V obci je jedna materská škola.

## Referencie

## Iné projekty

## Externé odkazy
* 
* Apsida.sk- profil románskej Kaplnky Navštívenia Panny Márie


Kategória:Obce okresu Levice
Plášťovce

**Plášťovce** sú obec na Slovensku v okrese Levice.

## Dejiny
10. augusta 1552 sa pri obci odohrala bitka medzi tureckým  a cisárskym vojskom pod vedením Teuffela Erazmusa. Bitka sa skončila na druhý deň porážkou cisárskych vojsk,  padlo niekoľko tisíc vojakov, medzi nimi aj vacovský biskup Augustin Sbardelatti (Dudith).

## Kultúra a zaujímavosti
### Pamiatky
* Rímskokatolícky kostol sv. Juraja, jednoloďová secesná stavba s polygonálym ukončením presbytéria a predstavanou vežou z roku 1898. Presbytérium kostola je zaklenuté valenou lunetovou klenbou, loď krížovou klenbou. V interiéri sa nachádza množstvo výtvarných diel. Hlavný oltár s obrazom sv. Juraja je dielom Márie Schoffmannovej z doby vzniku kostola, obraz Veronikina šatka z roku 1881 je dielom Františka Paczku. Autorom maľby na skle okien je Ľudovít Blaha z Banskej Bystrice. Kostol má secesno-neorománske tvaroslovie. Tehlová fasáda je členená opornými piliermi, pod korunnou rímsou je výrazný dekoratívny vlys. Okná s osteniami sú polkruhovo ukončené, veža má ihlancovú hlemicu. 

Plášťovce-church-winter.jpg|Kostol sv. Juraja
Palásti templom tornya.jpg
Palásti templom 1906.jpg|Kostol v roku 1906
Palásti templom-észak.JPG|Detail presbytéria
Palásti templom bejárat felett.jpg|Detail portálu

* Kaštieľ Palásthyovcov, dvojpodlažná baroková stavba na pôdoryse písmena U s manzardovou strechou z roku 1730. Kaštieľ vybudoval cisársky generál František Palásthy. V prvej polovici 19. storočia bol klasicisticky prestavaný. Miestnosti prvého podlažia sú zaklenuté valenými klenbami s podkasanými lunetami, prvé poschodie je plochostropé. Stavbe dominuje trojosový rizalit ukončený trojuholníkovým štítom s tympanónom v ktorom je umiestnený erb Palásthyovcov. Štít je dekorovaný bohatou sochárskou výzdobou a vázami. Pri kaštieli sa nachádza historický park a objekt sýpky z 19. storočia.

* Kúria rodiny Ivánka, jednopodlažná klasicistická stavba z druhej polovice 19. storočia. Stavbe dominuje vstupný trojosový stĺpový portikus portikus. Na atike je umiestnený erb rodu. Žil tu Štefan Ivánka, hontiansky župan. Dnes sa tu nachádza stredisko skautov.

Kastielplast.jpg|Kaštieľ Palásthyovcov
Palasthy manor 2010-4.jpg
Palasthy manor 2010-5.jpg|Detail štítu
Palásthy manor-2010-10.jpg
Ivánka kúria.jpg|Ivánkovská kúria


## Referencie

## Iné projekty

## Externé odkazy
* 

## Panoráma obce


Kategória:Obce okresu Levice
Plavé Vozokany

**Plavé Vozokany** sú obec na Slovensku v okrese Levice.

## Demografia
### Jazykové a etnické zloženie

550x550pixelů|Vývoj jazykového (1880-1910) a etnického (1921-2011) zloženia. |stred|náhľad

### Náboženské zloženie
vľavo|náhľad|Náboženské zloženie podľa sčítania v roku 2011.
**2011**

* Rímskokatolícka cirkev - 356
* Evanjelická cirkev augsburského vyznania (luteráni) - 312
* bez vyznania a nezistení - 194
* Náboženská spoločnosť Jehovovi svedkovia - 26
* ostatní - 12

vľavo|náhľad|Náboženské zloženie podľa sčítania v roku 1910.
**1910**

* Evanjelická cirkev augsburského vyznania (luteráni) - 678
* Rímskokatolícka cirkev - 232
* Reformovaná kresťanská cirkev (kalvíni) - 11
* židovské vyznanie - 11

## Kultúra a zaujímavosti
### Pamiatky
* Evanjelický kostol, jednoloďová klasicistická tolerančná stavba s pravouhlym ukončením presbytéria a predstavanou vežou z roku 1783-1785. V roku 1837 bol upravený a bola pristavaná veža. Interiér je plochostropý, záver je zaklenutý segmentovou klenbou. V interiéri sa nachádza kazateľnicový oltár z roku 1789. Na oltári je umiestnený obraz Nanebovstúpenie Pána od R. Karpáthyho z roku 1905. Klasicistická krstiteľnica pochádza z doby vzniku kostola, organ je z roku 1935. Fasády kostola sú členené lizénami, segmentovo ukončené okná majú šambrány s klenákmi. Veža je členená kordónovými rímsami a ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Levice
Podlužany (okres Levice)

**Podlužany** (v minulosti Podlusan, Podluszány, maď, Berekalja, Dobóberekalja) sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Alžbety Uhorskej, jednoloďová neorománska stavba s pravouhle ukončeným presbytériom a vežou tvoriacou súčasť jej hmoty z roku 1897. Stojí na mieste staršej gotickej stavby. Loď je zaklenutá pruskou klenbou, svätyňa českou plackou. Zariadenie kostola pochádza z doby jeho vzniku. Nachádza sa tu baroková polychrómovaná drevorezba Ukrižovaný Kristus z roku 1749. Fasáda je členená lizénami, veža s trojuholníkovým štítom s terčíkom je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Levice
Pohronský Ruskov

**Pohronský Ruskov** je obec na Slovensku v okrese Levice.

Podľa sčítania v roku 2021 malo v obci 41,8% slovenskú, 45,5% maďarskú, 2,7% rómsku, 0,3% českú a 9,4% nezistenú národnosť.

## Občianska vybavenosť
V obci je rímskokatolícky kostol Ružencovej Panny Márie z roku 1956.

## Referencie

## Iné projekty

## Externé odkazy
* 


Kategória:Obce okresu Levice
Kategória:Pomenovania podľa Hrona
Pastovce

**Pastovce** sú obec na Slovensku v okrese Levice a Nitrianskom kraji. 

## Kultúra a zaujímavosti
### Pamiatky
* Reformovaný kostol, jednoloďová pôvodne románska stavba s polygonálnym ukončeným presbytériom a predstavanou vežou z 12. storočia. Pôvodné zasvätenie bolo sv. Juraja. Kostol vznikol na majetku mocného stredovekého rodu Poznanovcov. Neskorogoticky bol prestavaný koncom 15. storočia, kedy vzniklo polygonálne presbytérium. Od 16. storočia je kalvínsky. Zásadne bol prestavaný v barokobom duchu v 18. storočí, kedy vznikla severná štvorcová prístavba lode. Množstvo prestavieb zredukovalo pôvodnú románsku časť kostola len na južnú časť lode so štyrmi polkruhovo ukončenými oknami. Fasády kostola sú hladké, členené opornými piliermi. Veža je členená lizénami a ukončená novodobou zvonovitou strechou s laternou. 

## Referencie

## Iné projekty

## Externé odkazy
* 
* Apsida.sk– profil románskeho kostola


Kategória:Obce okresu Levice
Pečenice

**Pečenice** sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol Narodenia Panny Márie, románsko-gotická stavba s pravouhlym ukončením presbytéria a predstavanou vežou z obdobia okolo roku 1240. Nachádza sa uprostred opevneného areálu na severnom okraji obce. Kostol bol postavený v súvislosti s prítomnosťou premonštrátskeho kláštora v Šahách. Kostol má atypickú dispozíciu, veža je východne orientovaná, v podveží sa nachádza svätyňa kostola. Goticky bol prestavaný v polovici 14. storočia a barokovo v 17. storočí. Na južnej fasáde sa nachádzajú dochované románske a gotické okná. Vstup do kostola je gotický lomený oblúk. 

Pečenice-church4.JPG|Kostol Narodenia Panny Márie
Pečenice-church1.JPG
Pečenice-church2.JPG
Pečenice-church5.JPG
Pečenice-church3.JPG

* Bývalý kláštor, dve trojpodlažné krídla z nedostavaného letného sídla jezuitov z roku 1693. Okná sú lemované jednoduchými osteniami, strecha je valbová. Prízemie a prvé poschodie je z dvornej strany riešené ako arkáda. Miestnosti kláštora sú zaklenuté valenými, pruskými a krížovými hrebienkovými klenbami. Nad polkruhovo ukončeným portálom je umiestnený znak Jezuitov. 

Pečenice-monastery1.jpg|Bývalý jezuitský kláštor
Pečenice-monastery-portal.jpg|Portál kláštora


## Referencie

## Iné projekty

## Externé odkazy
* 
* Apsida.sk- profil románsko-gotického kostola


Kategória:Obce okresu Levice
Sazdice

**Sazdice** sú obec na Slovensku v okrese Levice. Najvýznamnejšou pamiatkou obce je gotický kostol sv. Mikuláša s freskovou výmaľbou.

## Polohopis
Obec leží 13 km západne od Šiah, v údolí rieky Búr.

## Dejiny
Meno obce sa objavilo v dokumentoch najprv v roku 1261 v tvare Terra Zazd; obec dostali synovia Mártonho, István a Myke, ako dar za hrdinské činy. Ich brat Chepanus zahynul v bitke.

## Kultúra a zaujímavosti
### Pamiatky
* Rímskokatolícky kostol sv. Mikuláša, jednoloďová ranogotická stavba s pravouhlým ukončením presbytéria a malou strešnou vežou, z obdobia okolo roku 1330. Nachádza sa na vyvýšenej polohe, na okraji obce. V 70. rokoch 14. storočia bola svätyňa kostola doplnená o veľmi kvalitnú freskovú výmaľbu talianskeho pôvodu. Jej autor, prevdepodobne taliansky majster, bol už oboznámený so štýlom nastupujúcej renesancie. Nástenné maľby však neboli z neznámych príčin ukončené, o čom svedčí aj skica narodenia Pána na južnej stene lode. Nástenné maľby vyobrazujú apoštolov a stigmatizáciu sv. Františka. V neskoršom období boli zatreté a znovu objavená až v roku 1898. Z gotického obdobia sa dochovali okná s kamennými osteniami, gotické pastofórium a južný profilovaný portál. Kostol prešiel barokovou úpravou okolo roku 1700. Barokový oltár sa však nezachoval, sochy  sv. Petra a sv. Pavla, ktoré boli jeho súčasťou, ukradli v roku 1993. V rokoch 2000–2007 boli fresky reštaurované. Fasády sú hladké s oknami ukončenými lomeným oblúkom. Strešná veža je ukončená barokovou helmicou.

Sazdice1.jpg|Kostol sv. Mikuláša
Sazdice2.jpg
Százd-Sazdice, cat church- (3).jpg|Detail lode pred reštaurovaním
Százd-Sazdice, cat church- (5).jpg|Detail gotického portálu
Sazdice3.jpg|Fresková výmaľba v interiéri


* Evanjelický kostol, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1885 – 1886. Interiér je zaklenutý korýtkovou klenbou s fabiónom. Oltár je neoklasicistický z doby vzniku kostola, jeho autorom je J. Hegedűs z Košíc. Z tohto obdobia pochádza aj kazateľnica a organ. Fasáda kostola je členená lizénami a polkruhovo ukončenými oknami s profilovanými šambránami. Veža je členená lizénami a kordónovými rímsami, ukončená je ihlancovou helmicou.

Százd templom 1a.jpg|Evanjelický kostol
Százd templom 1b.jpg


### Kultúra
Obec má bohatú kultúrnu minulosť a súčasnosť. V minulosti tu sídlil aj ženský a mužský spevácky zbor, v súčasnosti sú aktívni Sazdickí citaristi, známi aj v zahraničí. Dobrovoľný hasičský zbor už dlhé roky úspešne reprezentuje obec na okresných športových podujatiach.

## Referencie

## Iné projekty

## Externé odkazy
* 
* Apsida.sk– profil gotického kostola


Kategória:Obce okresu Levice
Sikenica (okres Levice)

**Sikenica** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol v časti Veľký Pesek, jednoloďová pôvodne baroková stavba s polygonálne ukončeným presbytériom a vežou tvoriacou súčasť jej hmoty z roku 1750. Výraznou prestavbou prešiel v roku 1908. Interiér je zaklenutý segmentovou klenbou. Zariadenie pochádza z 20. storočia. Fasády kostola sú eklekticky dekorovoané, hlavná fasáda je trojosová, členená pilastrami a zuborezom. Portál je riešený ako edikula s prelamovanou rímsou a reliéfnymi kuželkami. Na veži sa nachádza neorománske bifórium, korunná rímsa má štylizovaný oblúčkový vlys s terčíkom, veža je ukončená ihlancovou helmicou. 

* Dedinská zvonica v časti Trhyňa, murovaná stavba na pôdoryse štvorca s ihlancovou helmicou. Fasáda je členená nárožným kvádrovaním a profilovanou kordónovou rímsou. Rezonančné otvory majú jednoduché šambrány s klenákom. 

## Referencie

## Iné projekty

## Externé odkazy
* 


Kategória:Obce okresu Levice
Slatina (okres Levice)

**Slatina** je obec na Slovensku v okrese Levice.

## Polohopis
Obec sa nachádza na rozhraní Štiavnických vrchov, Krupinskej planiny a Podunajskej nížiny. Cez obec preteká potok Slatina, ktorý sa následne vlieva do Štiavnice.

Cez Slatinu prechádza dopravná tepna juhoslovenského regiónu, cesta I/75, ktorá asi 3 km západne križuje severo-južný koridor E77, prebiehajúci po I/66. Západne od obce vedie aj železničná trať Zvolen – Čata.

Južne od obce sa nachádza zdroj minerálnej vody Slatina.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, baroková stavba s polygonálne ukončeným presbytériom a predstavanou vežou z obdobia okolo roku 1650. Kostol má hladké fasády členené plošnými lizénovými pásmi, veža je ukončená zvonovitou helmicou.

## Referencie

## Iné projekty

## Externé odkazy
* 


Kategória:Obce okresu Levice
Starý Hrádok

**Starý Hrádok** je obec na Slovensku v okrese Levice. Žije tu 191 obyvateľov, 87 % Slovákov a 13 % Maďarov. 

## Polohopis
Obec leží 10 km južne od Levíc, na ľavom brehu Hrona. 

## Dejiny
Obec sa spomína v roku 1239 ako *Oluvar*. Archeologické vykopávky dokazujú stopy osídlenia z mladšej doby kamennej. V roku 1910 tu žilo 311 ľudí, vtedy prevažne Maďari.

## Kultúra a zaujímavosti
### Pamiatky
* Reformovaný kostol, jednoloďová baroková stavba s pravouhle ukončeným presbytériom a vežou tvoriacou súčasť jej hmoty z roku 1658. Výrazne bol klasicisticky prestavaný v roku 1820. Interiér s murovanou emporou je zaklenutý českou plackou a pruskými klenbami. Hlavnej fasáde dominuje mierne predstavaný rizalit lemovaný pilastrami, ukončený trojuholníkovým štítom s tympanónom. Nad rizalitom je umiestnené termálne okno. Veža je ukončená zvonovitou helmicou. 

## Občianska vybavenosť
V obci je futbalové ihrisko, tenisový kurt, detské ihrisko a verejná knižnica.  

## Referencie

## Iné projekty

## Externé odkazy
* 


Kategória:Obce okresu Levice
Starý Tekov

**Starý Tekov** (; ) je obec na Slovensku v okrese Levice. Na mieste súčasného cintorína, ktorý sa nachádza v centre obce, bol Tekovský hrad, o ktorom je prvá písomná zmienka z roku 1075. Do roku 1321 bol sídlom uhorskej Tekovskej župy.

## Dejiny
Výhodná poloha spôsobila, že obec bola osídlená už v neolite. V obci bolo objavené sídlisko a pohrebisko z veľkomoravskej doby. Významná obec s mýtom sa prvýkrát spomína v r. 1075. Vďaka ideálnej polohe (medzi dvoma riekami) sa stal pôvodný zemný hrad čoskoro župným sídlom. 

V súlade so Zlatou bulou Ondreja II už v rokoch 1228 - 1232 začali jobagióni Tekovského hradu rozpredávať kráľovský majetok (pozemky, mýtne poplatky a pod.) cirkvi (opát Kláštora svätého Benedikta pri Hrone) a svojím príbuzným.

Za vlády Dionýza táboril pri hrade Tekov uhorský kráľ (1270-1272) Štefan V. Tekovský hrad sa dostal do súkromných rúk 1272. Koncom 13. stor. bol pánom hradu Matúš Čák Trenčiansky. Kráľ Karol Róbert pripojil v r. 1321 hrad Tekov k Leviciam (levický hrad).

Obec bola na Vianoce roku 1944 čiastočne vypálená nemeckými vojakmi. Zhorelo 8 domov.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová pôvodne predrománska stavba s polygonálne ukončeným presbytériom a predstavenou vežou z prvej polovice 11. storočia. Nachádza sa uprostred dediny v opevnenom areáli. Z pôvodnej stavby sa dochoval severný múr lode. V nasledujúcich storočiach bol kostol upravovaný a rozširovaný, románsky na prelome 11. a 12. storočia, goticky na prelome 14. a 15. storočia, pozdnegoticky okolo roku 1536, kedy vzniklo súčasné presbytérium s dochovanými oknami s kružbami a nakoniec barokovo v období 1698-1717, kedy bola pristavaná veža a bol znovu zaklenutý valenou klenbou s výsečami. V areáli kostola sa nachádza brána s dvoma kaplnkami z roku 1733, ktoré slúžili aj ako bašty. V roku 2011 sa v kostole uskutočnil archeologický výskum, ktorý odkryl najstaršie murivo predrománskej stavby.

### Kultúra
* Každý rok sa v obci Starý Tekov konajú Tekovské folklórne slávnosti - Tekov tancuje a spieva.
thumb|Tekovské folklórne slávnosti

* Od roku 2006 sa v tejto obci taktiež uskutočňuje pripomienka bojov z obdobia druhej svetovej vojny. Rekonštrukcia historických bojov na Hrone, označovaná aj ako *Boje na Hrone 1945* je najväčším podujatím svojho druhu na Slovensku. Rekonštrukcie bojov sa účastnia skupiny dobovo vystrojených príslušníkov klubov vojnovej histórie zo Slovenska a okolitých krajín.

### Pamätníky
* Pamätník Štefana Senčíka
* Pamätník Jána Palárika
* Pamätník bojov pri Starom Tekove

## Doprava
Medzi obcami Starý Tekov a Nový Tekov je cez rieku Hron od roku 2015 otvorený nový most, ktorý nadobro nahradil pôvodný drevený most, strhnutý veľkou vodou ešte začiatkom 19. storočia. V medziobdobí bolo možné prepraviť sa medzi obcami prievozom, často využívaním miestnym obyvateľstvom.

## Referencie

## Iné projekty

## Externé odkazy
* 
* Apsida.sk– profil predrománskeho kostola


Kategória:Obce okresu Levice
Kategória:Obce vypálené počas druhej svetovej vojny na Slovensku
Tehla (okres Levice)

**Tehla** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polkruhovo ukončeným presbytériom a predstavanou vežou zo začiatku 19. storočia. Interiér kostola je plochostropý. Fasády kostola sú členené polkruhovo ukončenými oknami s jednoduchými šambránami. Veža je ukončená ihlancovou helmicou. 

## Referencie

## Iné projekty

## Externé odkazy
*  


Kategória:Obce okresu Levice
Tekovský Hrádok

**Tekovský Hrádok** (, ) je obec na Slovensku v okrese Levice.

## Občianska vybavenosť
V obci sa nachádza moderný Reformovaný kostol z roku 1999. Pôvodne tu stáli rímskokatolícky a reformovaný kostol z roku 1780, ktoré boli v roku 1945 zničené nemeckou armádou. 

## Referencie

## Iné projekty

## Externé odkazy
* 


Kategória:Obce okresu Levice
Šalov

**Šalov** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s pravouhle ukončeným presbytériom a vežou tvoriacou súčasť jej hmoty z roku 1896. Interiér je plochostropý, zariadenie kostola pochádza z doby jeho vzniku. Fasáda kostola je členená pilastrami, veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Levice
Uhliská (okres Levice)

**Uhliská** sú obec na Slovensku v okrese Levice.

Obec leží na juhozápadnom výbežku Štiavnických vrchov. V roku 1980 bolo v obci 147 domov, z toho trvale obývaných 120, v ktorých žilo 404 obyvateľov (196 žien a 208 mužov).

## Dejiny
Obec vznikla z osady uhliarov, ktorí patrili k mestu Pukanec. Začiatky obce sa datujú do prvej polovice 17. storočia. Uhliari si spomedzi seba volili richtára, prvá zmienka o ňom je v pukaneckých mestských knihách z 9. júla 1682.

## Kultúra a zaujímavosti
### Pamiatky
* Rímskokatolícky kostol sv. Michala, jednoduchá jednoloďová stavba s polygonálne ukončeným presbytériom a predstavanou vežou z roku 1897. Upravovaný bol v roku 1943. V interiéri sa nachádza oltár sv. Michala z tirolských dielní pochádzajúci z doby výstavby kostola.

## Referencie

## Literatúra
* 

## Iné projekty

## Externé odkazy
* 


Kategória:Obce okresu Levice
Veľké Ludince

**Veľké Ludince** sú obec na Slovensku v okrese Levice.

## Obyvateľstvo
Národnostné zloženie je 83 % Maďarov, 16 % Slovákov a 1 % Rómovia.

## Kultúra a zaujímavosti
### Pamiatky
* Rímskokatolícky kostol Svätých anjelov strážcov, jednoloďová baroková stavba s polygonálne ukončeným presbytériom a predstavanou vežou z roku 1715. Fasády sú členené lizénami. Veža je členená pilastrami a korónovými rímsami. Po korunnou rímsou je terčík s hodinami, ukončená je zvonovitou helmicou s laternou. 

* Reformovaný kostol, jednoloďová klasicistická stavba s polygonálne ukončeným presbytériom a vežou tvoriacou súčasť jej hmoty z roku 1810. Interiér je zaklenutý valenou klenbou, nachádzajú sa tu dve protiľahlé protestantské empory. Zariadenie kostola pochádza z doby jeho vzniku. Fasády sú členené lizénami, polkruhovo ukončené okná majú jednoduché šambrány. Hlavná fasáda je trojosová s dvoma polkruhovo ukončenými portálmi. Veža je ukončená ihlancovou helmicou. 

Veľké Ludince kostol 2.JPG|Reformovaný kostol 


## Referencie

## Iné projekty

## Externé odkazy
* 


Kategória:Obce okresu Levice
Tupá

**Tupá** je obec na Slovensku v okrese Levice. Jej miestnou časťou sú Chorvatice.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová klasicistická stavba s pravouhlym ukončením presbytéria a predstavanou vežou z roku 1795. Okná kostola sú dekorované šambránami, veža členená lizénami je ukončená ihlancovou helmicou. Pri kostole sa nachádza lipa vysadená v roku 1896.

## Referencie

## Iné projekty

## Externé odkazy
* 


Kategória:Obce okresu Levice
Veľké Turovce

**Veľké Turovce** sú obec na Slovensku v okrese Levice. Vznikli zlúčením obcí Stredné Turovce a Dolné Turovce do jedného celku. 

## Kultúra a zaujímavosti
### Pamiatky
* Fragment rímskokatolíckeho kostola sv. Martina v Stredných Turovciach, pôvodne románska stavba s pravouhle ukončeným presbytériom, bez veže, z obdobia okolo roku 1260. V období barokovo bol kostol upravovaný, z tohto obdobia pochádza dochovaná sakristia. V roku 1938, pri povodni, bol kostol natoľko staticky poškodený, že mohla byť zachovaná len svätyňa s južne stojacou sakristiou. Tento objekt bol prestavaný na kaplnku, pri ktorej stojí drevená štvorcová zvonica. Interiér je zaklenutý krížovou klenbou. Okrem dvoch štrbinových okien sa v interiéri dochovala kamenná románska krstiteľnica s poľguľovou kupou. V súčasnosti je objekt v zlom technickom stave a vyžadoval by pamiatkovú obnovu.

Veľké Turovce-Középtúr-presbitérium-2.JPG|Kostol sv. Martina so zvonicou
Veľké Turovce-Középtúr-presbitérium-3.JPG


## Osobnosti
* Miklós Villányi –  rod. menom Willant, učiteľ a politik, maďarský poslanec 1947-1949
* Henrik Willant - učiteľ a básnik
* Tereza Gašparíková – významná slovenská prekladateľka a tlmočníčka

## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Levice
Vyšné nad Hronom

**Vyšné nad Hronom** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhle ukončeným presbytériom a predstavanou vežou z roku 1793. Stavebnými úpravami prešiel v roku 1923, ako udáva vročenie nad portálom. Fasáda je členená kanelovanými pilastrami a kordónovými rímsami. Veža s korunnou rímsou s terčíkom je ukončená barokovou helmicou. Obnovovaný bol v roku 1992 a 2008.

Nagyod- (1).JPG|Reformovaný kostol
Nagyod - (4).JPG|Detail portálu
Nagyod- (2).JPG|Detail veže


## Referencie

## Iné projekty

## Externé odkazy
* 


Kategória:Obce okresu Levice
Kategória:Pomenovania podľa Hrona
Zalaba

**Zalaba** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým ukončením presbytéria a predstavanou vežou, z roku 1789. Čiastočnou obnovou prešiel v roku 2011. Interiér je plochostropý. Veža kostola z roku 1845 je členená pilastrami a kordónovými rímsami, ukončená je korunnou rímsou s terčíkom a zvonovitou helmicou s laternou.  

Zalaba temploma.jpg|Reformovaný kostol
Zalaba templom 1.jpg
Zalaba10.JPG|Detail portálu


## Referencie

## Iné projekty

## Externé odkazy
* 


Kategória:Obce okresu Levice
Žemliare

**Žemliare** sú obec na Slovensku v okrese Levice.

## Kultúra a zaujímavosti
### Pamiatky
* Rímskokatolícky kostol sv. Ladislava, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z rokov 1805-1806. V roku 1838 bol upravovaný, v tomto období vznikla súčasná trojosová fasáda členená lizénovými rámami. Veža je ukončená ihlancovou helmicou. Interiér je zaklenutý pruskou klenobu. Hlavný oltár je klasicistický z roku 1805 s obrazom sv. Ladislava od J. Zanussiho. Kazateľnica pochádza z rovnakého obdobia. Nachádza sa tu aj barokové cibórium z polovice 18. storočia. 

Zsemlér- (2) kópia.JPG|Kostol sv. Ladislava
Zsemlér- (7).JPG|Detail vstupu
Zsemlér- (9).JPG|Pohľad do interiéru kostola


## Referencie

## Iné projekty

## Externé odkazy
* 


Kategória:Obce okresu Levice
Žemberovce

**Žemberovce** sú obec na Slovensku v okrese Levice. V roku 1946 vznikla zlúčením Dolných a Horných Žemberoviec.

## Kultúra a zaujímavosti
### Pamiatky
* Rímskokatolícky kostol Mena Panny Márie, baroková stavba so segmentovým ukončením presbytéria a predstavanou vežou z roku 1754. Obnovou prešiel v roku 1790. Loď je zaklenutá pruskými klenbami. Fasády kostola sú členené lizénami, veža pilastrami, ukončená je ihlanovou helmicou. V interiéri sa nachádza oltár, stĺpová architektúra z doby vzniku kostola. Centrálny obraz Panny Márie s Ježiškom z roku 1917 je dielom J. Antala. V kostole sa nachádza aj organ v štýle luiséz z konca 18. storočia.  

* Evanjelický kostol, jednoduchá jednoloďová stavba s polygonálnym ukončením presbytéria a predstavanou vežou z roku 1886. Kostol bol obnovovaný v roku 1924. Fasády kostol sú členené lizénovými pásmi, veža je ukončená ihlancovou helmicou. 
 
* Kaštieľ Žemberiovcov, dvojpodlažná trojtraktová pôvodne klasicistická stavba na pôdoryse písmena T zo začiatku 19. storočia. Opravovaný bol v roku 1812 a na konci 19. storočia, kedy získal súčasnú neorománsku podobu. Vstup do kaštieľa je riešený ako trojosový portikus s balkónom. Interiéry sú zaklenuté valenými klenbami s lunetami.

## Osobnosti obce

### Rodáci
* Margita Dalmadyová-Skyvová (* 1931 – † 2021), speváčka ľudových piesní, operná speváčka, herečka a vysokoškolská pedagogička

### Pôsobili tu
* Peter Vašek (* 1945), spevák a tanečník

## Referencie

## Iné projekty

## Externé odkazy
* 


Kategória:Obce okresu Levice